Asja Salkanović pobjednica zimskog prvenstva BiH u tenisu U 16

Ovog vikenda, od 30.01. do 01.02. 2021. u Banja Luci na terenima teniskog kluba “Elite”, održano je Zimsko prvenstvo BiH u tenisu za uzrast do 16 godina.

Zeničanka Asja Salkanović, članica teniskog kluba “AS” ostvarila je izvanredan uspjeh pobjedivši na ovom prvenstvu. Iako ima tek četrnaest godina pokazala je odličnu i konstantnu igru tokom čitavog turnira pobjedivši u polufinalu i finalu dvije prvorangirane teniserke u ovoj uzrasnoj kategoriji.

Također, odličan rezultat je ostvarila i njena klupska kolegica Emina Čabro koja je osvojila treće mjesto.

Ovako dobri rezultati, na početku sezone, potvrđuju dobar i stručan rad svih trenera u teniskom klubu “AS” pod rukovodstvom prvog trenera Elvedina Čabre.